Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: szóló 1997. évi LXXXI. törvény már nem tiltja meg többféle ellátás együttes folyósítását, 1998. január 1-jétől a
Paragraph Index: 1143

62. életéve betöltésétől lesz jogosult. Ettől eltérni méltányossági alapon, törvényi felhatalmazás hiányában nem lehet. Az ügyben tehát az országgyűlési biztos alkotmányos visszásságot nem állapított meg, ajánlást nem tett. OBH 1485/1999. Nem okoz visszásságot az Alkotmányban rögzített emberi méltósághoz való joggal [54. § (1) bek.], az esélyegyenlőség elősegítése követelményével [70/A. § (3) bek.] és a szociális biztonsághoz való joggal [70/E. § (1) bek.] összefüggésben, ha a fogyatékos emberek lakóotthonokban való elhelyezésével kapcsolatban az állampolgárok népszavazás keretében véleményt nyilvánítanak a települési önkormányzat képviselő-testülete állásfoglalásának kialakításához, mivel hogy ez a lakóotthon létesítéséről döntő megyei önkormányzati testületre nem kötelező. Teljes szöveg: 3.6. alfejezetben. OBH 2077/1999. Az Alkotmány 70/E. §-ában védett szociális biztonsághoz való joggal összefüggésben visszásságot okoz, ha a nyugdíjmegállapító szerv a korábban megállapított nyugdíj összegét módosító határozatát késedelmesen hozza meg. A panaszos a beadványában a Nyugdíjbiztosító Igazgatóság eljárását sérelmezte. Nem értett egyet a részére kiutalt — különböző jogcímeken járó — ellátások összegével, a késedelmes utalásra nem kapott kamatot, az adózás miatt szükséges javított igazolást sem kapta meg. A panasz alapján az országgyűlési biztos vizsgálatot folytatott. Megállapította, hogy a panaszos részére a Fővárosi és Pest Megyei Nyugdíjbiztosítási Igazgatóság öregségi teljes nyugdíjat állapított meg. A nyugdíjra jogosultság kezdete

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes